Tema 2 - Load Balancer

Obiective

În urma realizării acestei teme veţi:

* Învăţa aplicaţii utile şi populare ale hash-urilor existente în literatură.
* Exersa implementarea unui sistem mai complex urmând o descriere detaliată a fiecărei componente.
* Căpăta intuiţie despre limitările unui volum mare de date şi despre sistemele distribuite.

Introducere

Giancarlo, mare antreprenor, doreşte să lanseze o companie de e-Commerce care să rivalizeze Amazon. O primă problemă pe care o întâmpină este aceea de a gestiona toate produsele care vor fi puse la dispoziţie pe site.

Deoarece compania lui Giancarlo deţine un număr foarte mare de produse, acestea nu vor putea fi stocate pe un singur server. De aceea, el va folosi un sistem distribuit în care dorește împărțirea uniformă de produse pe fiecare server. Într-un sistem dinamic precum acesta trebuie ținut cont de faptul că pe parcurs pot fi adăugate servere noi sau oprite servere vechi. Un server nou trebuie să preia o parte din load-ul existent în sistem, iar un server scos va trebui să își transfere produsele către alte servere rămase disponibile.

Cerinta

Scopul vostru este de a implementa un **Load Balancer** folosind **Consistent Hashing**. Acesta este un mecanism frecvent utilizat în cadrul sistemelor distribuite şi are avantajul de a îndeplini *minimal disruption constraint*, adică minimizarea numărului de transferuri necesare atunci când un server este oprit sau unul este pornit. Mai exact, când un server este oprit, doar obiectele aflate pe acesta trebuie redistribuite către servere apropiate. Analog, când un nou server este adugat, va prelua obiecte doar de la un număr limitat de servere, cele vecine.

**Load Balancer** este componenta care are rolul de a dirija **uniform** traficul către un set de servere cu o putere limitata de procesare. Acesta are misiunea de a asigura că toate serverele stochezează și procesezează un volum similar date pentru a maximiza eficienta întregului sistem. În cazul nostru, **obiecte din sistem vor fi perechi <cheie, valoare>** unde cheia va fi id-ul unui produs iar valoarea va salva detaliile despre produs (pentru simplitate doar un string cu numele, dar poate fi extins la o structura ce conține nume, preț, specificații, rating, etc). Load balancer-ul e responsabil de a decide pe ce server va fi salvat un obiect în funcție de cheia acestuia. Mecanismul eficient prin care acesta mapează un obiect <cheie, valoare> unui server\_id poartă numele de **Consistent Hashing** şi este descris în detaliu într-o secțiune următoare.

O metoda simpla de a implementa un load balancer se poate realiza prin asignarea unei sarcini către un server responsabil folosind următoarea formula: server\_id = hash(data) % NUM\_SERVERS

Astfel, load balancer-ul îşi îndeplineşte scopul şi reuşeşte să distribuie uniform datele spre toate cele NUM\_SERVERS servere din sistem. În schimb, dezavantajul acestei metode este faptul că într-un sistem real numărul de servere nu este niciodata constant. Dacă unul din servere dispare, din cauza acestei metode simpliste ar trebui să redirijam toate datele din sistem.

Exemplu:

1. NUM\_SERVERS = 10
2. Vream sa stocam cheia “123” cu valoarea “iPhone 12” in sistem. hash(“123”) = 0x65b71f5b. Serverul care va stoca această informaţie va fi: server\_id = 0x65b71f5b % 10 = 1
3. Un server dispare. NUM\_SERVERS = 9 Vor trebui verificate toate obiectele din sistem pentru că hash(data) % NUM\_SERVERS va avea altă valoare față de cea precedentă.
4. Pentru cheia “123” adăugată anterior avem: server\_id = hash(“123”) % NUM\_SERVERS = 0x65b71f5b % 9 = 4 ⇒ În trecut era salvată pe serverul 1, dar acum va trebui mutată pe serverul cu id-ul 4.
5. De asemenea, și id-urile serverelor se vor shifta pentru a avea indici consecutivi.

Observăm că această metodă este foarte ineficientă.

Detaliile Sistemului

În cadrul acestei teme, vă propunem organizarea întregului task sub forma unei ierarhii cu următoarele componente: un client, un load balancer şi mai multe servere.

[O imagine care conține diagramă

Descriere generată automat](https://ocw.cs.pub.ro/courses/_detail/sd-ca/teme/2023-tema2-arhitectura.png?id=sd-ca%3Atema%3Atema2-2023)

**Client** - Are la dispozitie 2 operaţii:

1. client\_store(char\* key, char\* value): Stochează un produs (value) în sistem şi îl asociază unui ID (key).
2. client\_retrieve(char\* key): Returnează numele produsului asociat unui ID (key).

**Load Balancer (Main Server)** - Are la dispoziţie 4 operaţii:

1. loader\_store(char\* key, char\* value): Stochează un produs (cheia - ID, valoarea - numele produsului) pe unul dintre serverele disponibile folosind Consistent Hashing.
2. loader\_retrieve(char\* key): Calculează pe ce server este stocat key şi îi extrage valoarea.
3. loader\_add\_server(int server\_id): Adaugă un nou server în sistem şi rebalansează obiectele.
4. loader\_remove\_server(int server\_id): Scoate un server din sistem şi rebalansează obiectele.

**Server** - Are la dispoziţei 3 operaţii:

1. server\_store(char\* key, char\* value): Stochează într-un Hashtable datele primite de la Load Balancer.
2. server\_retrieve(char\* key): Returnează valoarea asociată lui key din Hashtable.
3. server\_remove(char\* key): Şterge o intrare din Hashtable.

Vă încurajăm intens să utilizați hashtable-ul implementat în cadrul laboratorului în implementarea entității server.

Puteţi adăuga şi alte funcţii noi cât timp nu schimbaţi semnăturile celor deja existente în schelet. De exemplu, dacă este necesar puteţi adăuga o funcţie server\_retrieve\_all care să returneze toate cheile & valorile de pe un server.

În fișierul main.c din schelet este deja implementată partea ce ține de client si modul în care acesta apelează sistemul distribuit, dar și partea de gestiune a sistemului ce va apela funcțiile de pornire si oprire a serverelor atunci când este cazul. Trebuie să implementați doar funcționalitățile din load\_balancer.c si din server.c, entry point-ul către sistemul distribuit fiind prin **Load Balancer** (conform diagramei de mai sus), iar toate apelurile către acesta fiind deja implementate în schelet.


Consistent Hashing

Consistent Hashing este o metoda de hashing distribuit prin care atunci când tabelul este redimensionat, se vor remapa în medie doar n / m chei, unde *n* este numărul curent de chei, iar *m* este numărul de slot-uri (în cazul nostru servere). În implementare, se va folosi un cerc imaginar numit *hash ring* pe care sunt mapate atât cheile obiectelor, cât și id-urile serverlor. Această mapare se realizează cu ajutorul unei funcții de hashing cu valori între MIN\_HASH și MAX\_HASH, punctele din acest interval fiind distribuite la distante egale în intervalul logic [0°, 360°] de pe cercul imaginar.

Fiecare obiect trebuie sa aparţină unui singur server. Astfel, **serverul responsabil să stocheze un anumit obiect va fi cel mai apropiat de pe hash ring în direcţia acelor de ceas**.

Să presupunem că avem următorul set de servere ce urmează să primească obiecte şi rezultatul funcției de hashing după ce a fost aplicată pe id-ul acestora:

|  |  |
| --- | --- |
| **ID Server** | **Hash** |
| 2 | 2269549488 |
| 0 | 5572014558 |
| 1 | 8077113362 |

[](https://ocw.cs.pub.ro/courses/_detail/sd-ca/teme/2023-tema2-hash-ring-1.png?id=sd-ca%3Atema%3Atema2-2023)

Acum vom adăuga în sistem un set de obiecte ce urmează a fi distribuite către serverele deja existente. În momentul în care un obiect este adăugat în sistem, va trebui să căutăm primul server a cărui funcţie hash este mai “mare” (în sensul acelor de ceas, atenţie la logica circulară) decât funcţia hash a obiectului.

Pentru a produce interogări cât mai eficiente, hash ring-ul va fi reţinut în memorie ca un array ordonat crescător de etichete de servere. Ordonarea se va face în funcţie de hash, iar în cazul în care 2 etichete de servere au aceeaşi valoare hash, se va sorta crescător după ID-ul serverului.

**Atentie!** În implementare obiectele **NU** vor fi puse pe hash ring. Ele vor fi stocate pe servere. Reprezentările grafice vor pune obiectele pe hash ring pentru a explica mai uşor conceptul şi a putea vizualiza care este cel mai apropiat server.

|  |  |  |
| --- | --- | --- |
| **Key / ID Server** | **Hash** | **Stored on** |
| Jade | 1633428562 | 2 |
| 2 | 2269549488 | - |
| Pearl | 3421657995 | 0 |
| Sapphire | 5000799124 | 0 |
| 0 | 5572014558 | - |
| Amethyst | 7594634739 | 1 |
| 1 | 8077113362 | - |
| Ruby | 9787173343 | 2 |

[O imagine care conține diagramă, schematic

Descriere generată automat](https://ocw.cs.pub.ro/courses/_detail/sd-ca/teme/2023-tema2-hash-ring-2.png?id=sd-ca%3Atema%3Atema2-2023)

Replici

În practică, pentru a ne asigura că obectele sunt distribuite cât mai uniform pe servere se foloseşte următorul artificiu: Fiecare server va fi adaugat de mai multe ori pe hash ring (Aceste servere se vor numi “replici”). Acest mecanism se va realiza prin asocierea unei etichete artificiale fiecarei replici, plecând de la id-ul server-ului de bază:

eticheta = replica\_id \* 10^5 + server\_id;

De exemplu, replica 2 a serverului cu id-ul 24 ⇒ eticheta = 200024  
Vom lucra cu cel mult 99999 servere, deci etichetele vor fi unic determinate.

În implementarea noastră, fiecare server va fi replicat de fix 3 ori (în total va fi reprezentat în 3 puncte).

|  |  |  |
| --- | --- | --- |
| **Key / Tag Server** | **Hash** | **Stored on** |
| 100000 | 1093130520 | - |
| Jade | 1633428562 | 2 |
| 000002 | 2269549488 | - |
| 200002 | 2717580620 | - |
| Pearl | 3421657995 | 1 |
| 200001 | 4633428562 | - |
| Sapphire | 5000799124 | 0 |
| 000000 | 5572014558 | - |
| 100002 | 6252163898 | - |
| Amethyst | 7594634739 | 1 |
| 100001 | 7613173320 | - |
| 200000 | 7893130520 | - |
| 000001 | 8077113362 | - |
| Ruby | 9787173343 | 0 |

[O imagine care conține grafic

Descriere generată automat](https://ocw.cs.pub.ro/courses/_detail/sd-ca/teme/2023-tema2-hash-ring-3.png?id=sd-ca%3Atema%3Atema2-2023)

Eliminare

În cazul în care unul din servere este eliminat din sistem, toate replicile sale sunt eliminate de pe hash ring, iar obiectele salvate pe acestea sunt remapate la cele mai apropiate servere ramase (în sensul acelor de ceas).

În exemplul nostru vom presupune că serverul cu id 0 va fi eliminat. În acest moment obiectele “Sapphire” şi “Ruby” vor fi redistribuite

|  |  |  |
| --- | --- | --- |
| **Key / Tag Server** | **Hash** | **Stored on** |
| Jade | 1633428562 | 2 |
| 000002 | 2269549488 | - |
| 200002 | 2717580620 | - |
| Pearl | 3421657995 | 1 |
| 200001 | 4633428562 | - |
| Sapphire | 5000799124 | 2 |
| 100002 | 6252163898 | - |
| Amethyst | 7594634739 | 1 |
| 100001 | 7613173320 | - |
| 000001 | 8077113362 | - |
| Ruby | 9787173343 | 2 |

[O imagine care conține diagramă, schematic

Descriere generată automat](https://ocw.cs.pub.ro/courses/_detail/sd-ca/teme/2023-tema2-hash-ring-4.png?id=sd-ca%3Atema%3Atema2-2023)

Adăugare

În cazul adăugării unui nou server în sistem, se vor lua toate obiectele de pe serverele vecine (succesoare în sensul acelor de ceas) si se va verifica dacă vor fi remapate către serverul nou sau nu. Dacă un obiect trebuie să fie mapat pe serverul nou, valoarea sa va fi transferată de pe serverul vechi, iar serverul vechi o va şterge.

Să presupunem că se adaugă un server cu id 4. Serverele care vor fi vecine celui cu id 4 (oricare replică a lui) vor trebui să îşi redistribuie obiectele:

|  |  |  |
| --- | --- | --- |
| **Key / Tag Server** | **Hash** | **Stored on** |
| Jade | 1633428562 | 2 |
| 000002 | 2269549488 | - |
| 200002 | 2717580620 | - |
| Pearl | 3421657995 | 1 |
| 200001 | 4633428562 | - |
| Sapphire | 5000799124 | 4 |
| 000004 | 5421603348 | - |
| 200004 | 6017580621 | - |
| 100002 | 6252163898 | - |
| Amethyst | 7594634739 | 1 |
| 100001 | 7613173320 | - |
| 000001 | 8077113362 | - |
| Ruby | 9787173343 | 4 |
| 100004 | 9945918562 | - |

[O imagine care conține diagramă

Descriere generată automat](https://ocw.cs.pub.ro/courses/_detail/sd-ca/teme/2023-tema2-hash-ring-5.png?id=sd-ca%3Atema%3Atema2-2023)

În situaţia de mai sus, serverul 2 a trebuit să distribuie serverului 4 obiectele “Ruby” si “Sapphire”. Este o coincidenţă că ambele obiecte redistribuite vin de la acelasi server, puteau veni de la replici ale unor servere diferite.

Implementare

În [scheletul de cod](https://ocw.cs.pub.ro/courses/_media/sd-ca/teme/2023-tema2.zip) veţi avea de implementat funcţiile din fişierele load\_balancer.c şi server.c. Citiţi cu atenţie semnăturile acestor funcţii! Scheletul vine deja cu logica pentru client, parsarea fisierului de intrare şi generarea fişierului de ieşire.

**ATENȚIE!** Functia unsigned int hash\_function\_servers(void \*a) va fi folosită pentru a genera hash-ul etichetei unui server, iar funcţia unsigned int hash\_function\_key(void \*a) va fi folosită pentru a genera hash-ul unui obiect. **Folosiți aceste funcții pentru a calcula pozitiile pe hashring**, dar nu le modificaţi deoarece veţi obţine alte rezultate decât cele aşteptate de checker.

Explicații adiționale

Puteti vizualiza [aici](https://docs.google.com/presentation/d/1gdy9Al3KtNzUL2a42d9lbDxnlUfn4P0FUX62FR9OPcs/edit?usp=sharing) fiecare operatie din test1.in.

Punctaj

* 80p teste: **fiecare** test este verificat cu valgrind. Dacă un test are memory leaks, nu va fi punctat.
* 10p coding style
* 10p README
* O tema care nu compilează va primi 0 puncte.

**Nu copiați!** Toate soluțiile vor fi verificate folosind o unealtă de detectare a plagiatului. În cazul detectării unui astfel de caz, atât plagiatorul cât și autorul original (nu contează cine e) vor primi punctaj 0 pe toate temele! De aceea, vă sfătuim să nu vă lăsați rezolvări ale temelor pe calculatoare partajate (la laborator etc), pe mail/liste de discuții/grupuri etc.

FAQ

**Q**: Putem modifica scheletul / adăuga funcţii?  
**A**: Da. În schimb, nu puteti modifica antetele functiilor deja existente in load\_balancer.h / server.h.

**Q**: Ce funcţii de hashing putem folosi pentru server?  
**A**: Puteţi folosi orice funcţie doriţi (inclusiv pe cele din laborator).

**Q**: Cum funcţionează checker-ul?  
**A**: Checker-ul verifică faptul că obiectele adăugate de voi pe servere să respecte proprietăţile aflate în cerinţă. În fişierele ref vor apărea mesaje de forma *“Stored #product\_name on server #server\_id.”* şi *“Retrieved #product\_name from server #server\_id.”* În cazul schimbării funcţiei de hashing pentru servere / obiecte sau al schimbării criteriului de matching dintre un server şi un obiect, vor apărea diferenţe între rezultatul vostru şi cel din fişierul ref.

**Q**: Putem implementa tema în C++?  
**A**: Nu.

Link-uri utile

<https://www.toptal.com/big-data/consistent-hashing>  
<https://www.youtube.com/watch?v=zaRkONvyGr8&ab_channel=GauravSe>

Partea superioară a formularului



Partea inferioară a formularului

* [Catalog](https://ocw.cs.pub.ro/courses/sd-ca/catalog)
* [Informatii utile](https://docs.google.com/spreadsheets/d/1Lh8nvRmCmxym83QDa2GatPei3EQ0SSv7fa6uUE20LEE/edit#gid=502122653)
* [Contact tutori](https://docs.google.com/spreadsheets/d/1JWOOVQyD_7bnSD6dScyZ_3I9b5L-VaVxm2WTnZPnG2Q/edit#gid=0)
* [Reguli Partial](https://ocw.cs.pub.ro/courses/sd-ca/reguli-partial)

**Laboratoare**

* [Lab 1 - Recapitulare PC. Vectori si matrice. Alocare dinamica](https://ocw.cs.pub.ro/courses/sd-ca/laboratoare/lab-01)
* [Lab 2 - Liste înlănțuite](https://ocw.cs.pub.ro/courses/sd-ca/laboratoare/lab-02)
* [Lab 3 - Liste înlănțuite (continuare)](https://ocw.cs.pub.ro/courses/sd-ca/laboratoare/lab-03)
* [Lab 4 - Dicţionar](https://ocw.cs.pub.ro/courses/sd-ca/laboratoare/lab-04)
* [Lab 5 - Stivă şi Coadă](https://ocw.cs.pub.ro/courses/sd-ca/laboratoare/lab-05)
* [Lab 6 - Grafuri - Basics](https://ocw.cs.pub.ro/courses/sd-ca/laboratoare/lab-06)
* [Lab 7 - Grafuri - Advanced](https://ocw.cs.pub.ro/courses/sd-ca/laboratoare/lab-07)
* [Lab 8 - Arbori Binari](https://ocw.cs.pub.ro/courses/sd-ca/laboratoare/lab-08)
* [Lab 9 - ABC şi Heap](https://ocw.cs.pub.ro/courses/sd-ca/laboratoare/lab-09)
* [Lab 10 - Treap](https://ocw.cs.pub.ro/courses/sd-ca/laboratoare/lab-10)
* [Lab 11 - Arbori generici. Trie](https://ocw.cs.pub.ro/courses/sd-ca/laboratoare/lab-11)

**Laboratoare din anii trecuti**

* [Laboratoare 2013](https://ocw.cs.pub.ro/courses/sd-ca/2013/index)
* [Laboratoare 2014](https://ocw.cs.pub.ro/courses/sd-ca/2014)
* [Laboratoare 2015](https://ocw.cs.pub.ro/courses/sd-ca/2015)
* [Laboratoare 2016](https://ocw.cs.pub.ro/courses/sd-ca/2016)
* [Laboratoare 2017](https://ocw.cs.pub.ro/courses/sd-ca/2017)
* [Laboratoare 2018](https://ocw.cs.pub.ro/courses/sd-ca/2018)
* [Laboratoare 2019](https://ocw.cs.pub.ro/courses/sd-ca/2019)
* [Laboratoare 2020](https://ocw.cs.pub.ro/courses/sd-ca/2020)
* [Laboratoare 2021](https://ocw.cs.pub.ro/courses/sd-ca/2021)

**Teme**

* [Regulament coding style](https://ocw.cs.pub.ro/courses/sd-ca/regulament-checker)
* [Schelet README](https://ocw.cs.pub.ro/courses/sd-ca/skel-readme)
* [Tema 1](https://ocw.cs.pub.ro/courses/sd-ca/teme/tema1-2023)
* [Tema 2](https://ocw.cs.pub.ro/courses/sd-ca/tema/tema2-2023)

**Resurse**

* [Instrumente Colaborative](https://ocw.cs.pub.ro/courses/sd-ca/colaborative)
* [Tutorial GitHub Classroom](https://ocw.cs.pub.ro/courses/sd-ca/laboratoare/tutorial-github-classroom)
* [Debugging](https://ocw.cs.pub.ro/courses/sd-ca/resurse/debugging)
* [Data Structure Visualization](https://ocw.cs.pub.ro/courses/sd-ca/resurse/visualization)

**Table of Contents**

* [Tema 2 - Load Balancer](https://ocw.cs.pub.ro/courses/sd-ca/tema/tema2-2023#tema_2_-_load_balancer)
  + [Actualizări](https://ocw.cs.pub.ro/courses/sd-ca/tema/tema2-2023#actualizari)
  + [Obiective](https://ocw.cs.pub.ro/courses/sd-ca/tema/tema2-2023#obiective)
  + [Introducere](https://ocw.cs.pub.ro/courses/sd-ca/tema/tema2-2023#introducere)
  + [Cerinta](https://ocw.cs.pub.ro/courses/sd-ca/tema/tema2-2023#cerinta)
  + [Detaliile Sistemului](https://ocw.cs.pub.ro/courses/sd-ca/tema/tema2-2023#detaliile_sistemului)
  + [Consistent Hashing](https://ocw.cs.pub.ro/courses/sd-ca/tema/tema2-2023#consistent_hashing)
    - [Replici](https://ocw.cs.pub.ro/courses/sd-ca/tema/tema2-2023#replici)
    - [Eliminare](https://ocw.cs.pub.ro/courses/sd-ca/tema/tema2-2023#eliminare)
    - [Adăugare](https://ocw.cs.pub.ro/courses/sd-ca/tema/tema2-2023#adaugare)
  + [Implementare](https://ocw.cs.pub.ro/courses/sd-ca/tema/tema2-2023#implementare)
  + [Explicații adiționale](https://ocw.cs.pub.ro/courses/sd-ca/tema/tema2-2023#explicatii_aditionale)
  + [Punctaj](https://ocw.cs.pub.ro/courses/sd-ca/tema/tema2-2023#punctaj)
  + [FAQ](https://ocw.cs.pub.ro/courses/sd-ca/tema/tema2-2023#faq)
  + [Link-uri utile](https://ocw.cs.pub.ro/courses/sd-ca/tema/tema2-2023#link-uri_utile)